შედარებითი ლიტერატურის კონფერენცია
2011-04-20 18:09 (Asia/Dubai)
ილიას სახელმწიფო უნივერსიტეტის შედარებითი ლიტერატურის ინსტიტუტი საქართველოს პარლამენტის ეროვნულ ბიბლიოთეკასთან და გიორგი ლეონიძის ქართული ლიტერატურის სახელმწიფო მუზეუმთან ერთად მართავს შედარებითი ლიტერატურის მე-2 საერთაშორისო კონფერენციას: „ლიტერატურა და კულტურა: მოდერნიზმი/ავანგარდიზმი – მემკვიდრეობა და დღევანდელობა; პოსტკოლონიალური დისკურსი და პოსტკოლონიური რეალობა“.
კონფერენცია გაიხსნება 26 აპრილს, 11.00 საათზე, ილიას სახელმწიფო უნივერსიტეტში (101 – ე აუდიტორია, მის.: ი. ჭავჭავაძის გამზ. 32).
კონფერენციის პლენარული მომხსენებელია ბრისტოლის უნივერსიტეტის წამყვანი მეცნიერი, დოქტორი გიუნთერ ბერგჰაუსი.
კონფერენციის მასალები იხილეთ მიმაგრებულ დოკუმენტებში:
პროგრამა ქართულად (7 mb)
პროგრამა ქართულად (82 kb)
პროგრამა ინგლისურად (6 mb)
პროგრამა ინგლისურად (64 kb)
მოხსენებათა თეზისები (486 kb)
შედარებითი ლიტერატურის ინსტიტუტის ვებგვერდი იხილეთ ბმულზე: >>

ოლეგ პანფილოვის „ჩეჩნეთის საინფორმაციო ბლოკადა“
2011-04-26 14:51
„ჩეჩნეთის საინფორმაციო ბლოკადა“ ოლეგ პანფილოვის ახალი წიგნია. ნაშრომი მოიცავს 1994 წლიდან ჩეჩნეთის ორივე ომის პერიოდს და ასახავს ამ ომში ჟურნალისტების უფლებების დარღვევების ფაქტებს. ავტორი მოგვითხრობს დაღუპული და დაკარგული ჟურნალისტების შესახებაც. მკითხველისათვის ასევე საინტერესო იქნება ინფორმაცია იმ კვლევების შედეგების შესახებ, რომელიც ამ წლებში რუსული საზოგადოებრივი აზრის ცვლილებებს ეხება.
ილიას სახელმწიფო უნივერსიტეტის გამომცემლობის ახალი წიგნის პრეზენტაცია 26 აპრილს, 18.00 საათზე, წიგნის მაღაზია „ლიგამუსში“ გაიმართება.

უნიკინო 29 აპრილს: ”თომას ქრაუნის საქმე”
2011-04-26 16:30
პარასკევს, 29 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ჯონ მაკტირნანის ფილმი ”თომას ქრაუნის საქმე”. მონაწილეობენ: პირს ბროსნანი, რენე რუსო, დენის ლირი, ბენ გაზარა და სხვები. თარგმანი: მარიამ ლაბაური.
დასწრება თავისუფალია.

პალეოურბანისტული ექსპედიციის შედეგების პრეზენტაცია
2011-04-26 17:28
28 აპრილს, 17:00 საათზე, ავსტრიული ბიბლიოთეკის დარბაზში (ჩოლოყაშვილის გამზ. 3/5) გაიმართება პალეოურბანისტული ექსპედიციის შედეგების პრეზენტაცია (პირველი ნაწილი). პრეზენტაციის მეორე ნაწილი კი გაიმართება 17 მაისს, 17:00 საათზე, ავსტრიული ბიბლიოთეკის დარბაზში:
28 აპრილი – მომხსენებლები:
გ. ნებულიშვილი (IVკურსი) – შორაპანი და დიმნა.ი.დემეტრაშვილი (IVკურსი) – სოფ. სარეკში მიკვლეული ანტიკური ხანის საკურთხეველი.ნ. კაპანაძე (მაგისტრატურის I კურსი) – იმერეთის ბაგინეთი.ა. დულარიძე (IVკურსი ) – მოწამეთა, რეზიდენცია თუ ქალაქი.გ. ბურჯანაძე (IVკურსი ) – ოხომირა-უქიმერიონი.გ. ყიფიანი – როდოპოლისი
17 მაისი, 17:00 საათი, ავსტრიული ბიბლიოთეკა.
მომხსენებელი:
გ. ყიფიანი – კლავდიოს პტოლემაიოსის და პლინიუსის სურიუმისლოკალიზაციის საკითხები.

ღონისძიება იტალიის კულტურის ცენტრში
2011-04-27 16:20
პარასკევს, 17:30 იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ფინალური შეხვედრა წყალბურთში
2011-04-28 18:10
30 აპრილს, 12:00 საათზე, ”ოლიმპიკის” საცურაო აუზში გაიმართება წყალბურთში საქართველოს 2011 წლის პირველობის ფინალური შეხვედრა 1997-1998 წწ. დაბადებულ წყალბურთელთა შორის. ერთმანეთს დაუპირისპირდებიან “ლიგამუსი” და “ივერია”.
მისამართი: ჩოლოყაშვილის ქ. #1 (ყოფილი 5 დეკებრის ქუჩა).

პრეზენტაცია სტუდენტებისათვის
2011-04-29 16:41
3 მაისს, 13:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში (ქ. ჩოლოყაშვილის გამზ. 3/5) სოციალური მიმართულების სტუდენტებისათვის გაიმართება პრეზენტაცია სახელმწიფო ზრუნვის სააგენტოს სტრუქტურაში შემავალი დაწესებულებების შესახებ.
დასწრება თავისუფალია.

ფილმი იტალიის კულტურის ცენტრში
2011-04-29 17:27
ორშაბათს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.

იონას მეკასის ფილმების ჩვენება
2011-05-02 12:38
იონას მეკასის ვიზუალური ხელოვნების ცენტრი, ლიტვის კულტურის ატაშე საქართველოში და ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი წარმოგიდგენთ ამერიკული კინოავანგარდის მამამთავრის, იონას მეკასის ფილმების რეტროსპექტივას. (http://en.wikipedia.org/wiki/Jonas_Mekas)
4 მაისს, 11.00 საათზე ”Award Presentation to Andy Warhol” (ენდი უორჰოლის დაჯილდოება)Happy Birthday to John (დაბადების დღეს გილოცავთ, ჯონ)Notes on the Circus (ჩანაწერები ცირკზე)Cassis (კასის)Scenes from the Life of Andy Warhol (სცენები ენდი უორჰოლის ცხოვრებიდან)
5 მაისს, 11.00 საათზე ”The Sleepless Night Stories” (უძილო ღამეების ისტორიები)
ფილმების ჩვენება გაიმართება ილიაუნის თეატრში (ი. ჭავჭავაძის გამზირი 32).

"სადაზღვევო საქმე" - პროგრამის პრეზენტაცია
2011-05-02 14:25
4 მაისს, 13.00 საათზე, ილიას სახელმწიფო უნივერსიტეტის S კორპუსის საკონფერენციო დარბაზში (მის.: უნივერსიტეტის ქ. 2) გაიმართება პრეზენტაცია ახალი სამაგისტრო პროგრამისა – სადაზღვევო საქმე.
სადაზღვევო საქმე – ბიზნესის ფაკულტეტის ინოვაციური, თანამედროვე გამოწვევების შესაბამისი, პრაქტიკაზე ორიენტირებული სამაგისტრო პროგრამაა.
მისი მიზანია დაზღვევის მენეჯერების მომზადება, რომელთაც შესაძლებლობა ექნებათ, სასწავლო პროგრამის მეშვეობით დაეუფლონ დაზღვევის კომპეტენციების მთელ სპექტრს, შეძლონ სადაზღვევო საქმის ურთულესი, კონცეპტუალური პრობლემების ანალიზი და გადაწყვეტა, განივითარონ და გაიღრმაონ დაზღვევის სფეროს მართვისათვის აუცილებელი ისეთი სპეციფიკური ცოდნა და უნარები, როგორიცაა: სიცოცხლისა და არასიცოცხლის დაზღვევის აქტუალური აღრიცხვა, ანდერაითინგი, დაზღვევა და რისკის მართვა, სადაზღვევო ორგანიზაციის მართვა და სხვა.

ლიტერატურულ-მუსიკალური საღამო
2011-05-02 16:58
6 მაისს, 1600 საათზე, ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის გამზ. 3/5, H-104) გაიმართება შეხვედრა ეველინ იუენთან. ავტორი საზოგადოებას გააცნობს საკუთარ შემოქმედებას მუსიკის თანხლებით.
დასწრება თავისუფალია.

სპორტის ფაკულტეტის პრეზენტაცია
2011-05-03 12:35
5 მაისს, 13.00 საათზე ილიაუნის S კორპუსის საკონფერენციო დარბაზში (მის.: უნივერსიტეტის ქ. 2) გაიმართება ილიას სახელმწიფო უნივერსიტეტის სპორტის ფაკულტეტის განვითარების სტრატეგიის პრეზენტაცია.
დასწრება თავისუფალია.

სემ პოტოლიკიოს საჯარო ლექცია ილიაუნიში
2011-05-04 16:32
2011 წლის, 16 მაისს, 15:00 საათზე ილიას სახელმწიფო უნივერსიტეტში (ჭავჭავაძის 32, აუდიტორია A 101) სემ პოტოლიკიო წაიკითხავს საჯარო ლექციას თემაზე The Economic Model of Religion and Politics.
სემ პოტოლიკიო ჯორჯთაუნის უნივერსიტეტის მოწვეული ასისტენტ-პროფესორია. იგი სწავლობდა პოლიტიკასა და ფსიქოლოგიას ამავე უნივერსიტეტში, ორგზის აქვს მოპოვებული მაგისტრის აკადემიური ხარისხი – პოლიტოლოგიაში (ჯორჯთაუნის უნივერსიტეტი) და თეოლოგიაში (ჰარვარდის უნივერსიტეტი). ამჟამად მუშაობს სადოქტორო დისერტაციაზე. სემ პოტოლიკიო რამდენიმე საპატიო ჯილდოს მფლობელია (მათ შორის სამგზის გახდა ”წლის მასწავლებელი”). მისი სტატიები რელიგიისა და პოლიტიკის შესახებ იბეჭდება კონგრესისა და ოქსფორდის უნივერსიტეტის გამოცემებში.
დამატებითი ინფორმაციისთვის იხილეთ:
http://www.thehoya.com/news/for-young-professor-spotlight-reflects-record-1.1905795 http://www.georgetown.edu/story/1242667357792.html http://www.gazette.net/stories/02232011/montsch115744_32533.php http://www.hds.harvard.edu/news/article_archive/Potolicchio.htmlhttp://www.youtube.com/watch?v=z8mxuXHkzx4

ფილმი იტალიის კულტურის ცენტრში
2011-05-04 16:38
ორშაბათს, 9 მაისს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.

ღონისძიება იტალიის კულტურის ცენტრში
2011-05-04 16:41
პარასკევს, 6 მაისს, 17:30 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

დებატები საჯარო პოლიტიკაზე
2011-05-05 16:23
6 მაისს, 16:00 საათზე, ილიას სახელმწიფო უნივერსიტეტის A101 აუდიტორიაში, პროექტის – ”დებატები საჯარო პოლიტიკაზე” ფარგლებში გაიმართება შეხვედრა თემაზე: საქართველოს მიერ რუსეთის წინააღმდეგ სტრასბურგის სასამართლოში შეტანილი განაცხადები. სემინარს წაიკითხავს საქართველოს წარმომადგენელი ადამიანის უფლებათა ევროპულ სასამართლოში, ადამიანის უფლებათა საერთაშორისო სასამართლოებში სახელმწიფო წარმომადგენლობის დეპარტამენტის უფროსი ლევან მესხორაძე. სემინარი წარიმართება ორ ნაწილად, პირველი ნაწილი მოიცავს მოხსენებას აღიშნულ თემაზე, შემდეგ კი სტუდენტებს საშუალება ექნებათ, დასვან კითხვები და მიიღონ ამომწურავი პასუხები თემის ირგვლივ.
დასწრება თავისუფალია.

ანტინარკოტიკული აქცია-კონცერტი ილიაუნიში
2011-05-06 17:15
ილიას სახელმწიფო უნივერსიტეტის სტუდენტური თვითმმართველობა 7 მაისს, 22:00 საათზე, “ილიაუნის თეატრში’’ (ი. ჭავჭავაძის გამზ.32) ატარებს ანტინარკოტიკულ აქცია-კონცერტს.
წარმოდგენილი იქნება პოეზიისა და ცოცხალი მუსიკის სინთეზი, 23:00 საათზე კი ნაჩვენები იქნება გადაცემა, რომელიც საზოგადოებრივი მაუწყებლის ეთერში გადის. დაგეგმილ საღამოში მონაწილეობას მიიღებენ ბექა ლორთქიფანიძე, ბიჭი ივანიშვილი, თინა ჯანელიძე, ნინო ბაშარული, ბექა კოკაია, ჯგუფი ფრანი და მგზავრები.
დასწრება თავისუფალია.

გია ჯანდიერის საჯარო ლექცია
2011-05-06 17:52
სამშაბათს 10 მაისს, 18:00 საათზე ილიას სახელმწიფო უნვერსიტეტის (ჭავჭავაძის გამზირი 32) A101 აუდიტორიაში გაიმართება საჯარო ლექცია პატრიკ მესსერლინის, მიშელ ემერსონის, ალექსანდრე ლე ვერნუას და გია ჯანდიერის ავტორობით გამოქვეყნებული მოხსენების თაობაზე: „დროა ცვლილებისათვის: ევროკავშირის სავაჭრო პოლიტიკა აღმოსავლეთ პარტნიორების მიმართ, საქართველოს საკითხი“.
ლექციას წაიკითხავს ახალი ეკონომიკური სკოლის ვიცე პრეზიდენტი ბატონი გია ჯანდიერი.
დასწრება თავისუფალია

მიხეილ თუმანიშვილის 90 წლის იუბილე ილიაუნიში
2011-05-10 16:21
11 მაისს, 17.00 საათზე, ილიას უნივერსიტეტის 101-ე აუდიტორიაში (ი. ჭავჭავაძის გამზ. 32) მიხეილ თუმანიშვილის სახელობის კინომსახიობთა თეატრისა და ილიას სახელმწიფო უნივერსიტეტის ინიციატივით გაიმართება მიხეილ თუმანიშვილის 90 წლის იუბილესთან მიძღვნილი ღონისძიება.
ღონისძიებაზე წარმოდგენილი იქნება გოგი ლევაშოვ-თუმანიშვილის ფილმი ”გამჭოლი მოქმედება”. ასევე, ილიას სახელმწიფო უნივერსიტეტის ხელოვნების სამეცნიერო კვლევითი ინსტიტუტის მკვლევარი ლაშა ჩხარტიშვილი გააკეთებს მიხეილ თუმანიშვილის შემოქმედების მოკლე მიმოხილვას.
ღონისძიების ბოლოს დამსწრეებს საშუალება ექნებათ, კითხვები დაუსვან მიხეილ თუმანიშვილის სახელობის კინომსახიობთა თეატრის მსახიობებს, კერძოდ: ზურაბ გეწაძეს, ზურაბ ყიფშიძეს, ნინელი ჭანკვეტაძეს, დარეჯან ჯოჯუას, დარეჯან ხაჩიძეს, ლალი კეკელიძეს, რუსუდან ბოლქვაძეს, გია აბესალაშვილს და გიორგი ნაკაშიძეს.
დასწრება თავისუფალია.

”უსაფრთხო მგზავრობა” - პრეზენტაცია ილიაუნიში
2011-05-10 16:25
11 მაისს, 12:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზირი 32) გაიმართება პრეზენტაცია უსაფრთხო მგზავრობის შესახებ. პრეზენტაციის მომზადებაში ბიზნესის ფაკულტეტის სტუდენტებთან ერთად მონაწილეობდა არასამთავრობო ორგანიზაცია „პარტნიორობა უსაფრთხო მგზავრობისათვის (Safe Drive)”. აღნიშნული ორგანიზაცია ინიციატორია 2010 წლის სექტემბერში მიღებული კანონისა -„ღვედების გამოყენება“. პრეზენტაციაზე განხილულ იქნება ისეთი მწვავე საკითხები, როგორებიცაა: ღვედების არგამოყენებასთან დაკავშირებული პრობლემები, არაფხიზელ მდგომარეობაში ავტომობილის მართვა, ქვეითთა დაუდევრობით გამოწვეული ფატალური შედეგები, ავტოსაგზაო შემთხვევების წლიური სტატისტიკა და სხვა.
შეხვედრაზე ნაჩვენები იქნება სტუდენტების მიერ მომზადებული სარეკლამო ვიდეო-რგოლები და საუკეთესოები დაჯილდოვდებიან ფასიანი საჩუქრებით.

უნიკინო 13 მაისს: ”განდგომილები”
2011-05-10 16:28
პარასკევს, 13 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება მარტინ სკორსეზეს ფილმი ”განდგომილები”. მონაწილეობენ: ლეონარდო დი კაპრიო, მეტ დეიმონი, ჯეკ ნიკოლსონი, მარტინ შინი, ალექს ბოლდვინი და სხვები.
დასწრება თავისუფალია.

სპორტის ფაკულტეტის ღია ლექციების III ციკლი
2011-05-10 17:23
სწავლების ხარისხის გაუმჯობესების, ავტორიზაციისა და პროგრამული აკრედიტაციისათვის მზადების მიზნით სპორტის ფაკულტეტზე ჩატარდება ღია ლექციების III ციკლი:

ლექტორი

თემა

თარიღი

პაატა ჭელიძე – ბიოლოგიის დოქტორი, სპორტის ფაკულტეტის მოწვეული მასწავლებელი

აღმოსავლური ორთაბრძოლების ფილოსოფიური საფუძვლები

19.05.
14.00 სთ.

დურმიშხან ჩიტაშვილი – ბიოლოგიის მეცნიერებათა დოქტორი

გადაღლის ფიზიოლოგიური მექანიზმები და მათი პროფილაქტიკა

24.05.
14.00 სთ.

ნელი სალაძე – დამსახურებული მწვრთნელი მხატვრულ ტანვარჯიშში, სპორტის ფაკულტეტის მოწვეული მასწავლებელი

მხატვრულ ტანვარჯიშში ფუნდამენტალური და საბაზო ილეთების გამოყენების მეთოდები

31.05
14.00 სთ.

ნუგზარ გოგოლაური – სპორტის ფაკულტეტის მოწვეული მასწავლებელი, საქართველოს დამსახურებული მწვრთნელი ძიუდოში

სხეულის მასის რეგულირების მნიშვნელობა ცხოვრების ჯანსაღი წესის დამკვიდრებაში

7.06
14.00 სთ

ეკა ხურციძე – ბიოლოგიის დოქტორი

სპორტსმენის კვების რაციონი და ფიზიკური მუშაობისუნარიანობა

9.06
14.00 სთ.

ნანა ვაშაკიძე – ფიზიკური აღზრდისა და სპორტის მაგისტრი

იდეომოტორული წვრთნის საფუძვლები

14.06
14.00 სთ.

პროფესორ ნიკოლას რობინსონის საჯარო ლექცია
2011-05-10 18:05
16 მაისს, 17.00 საათზე, ილიას სახელმწიფო უნივერსიტეტის 101–ე აუდიტორიაში გაიმართება საჯარო ლექცია თემაზე: “დედამიწის შეცვლილი კლიმატი: ახალი ეკოლოგიური და ეკონომიკური გზები” – “Earth’s Changed Climate: New Ecologic and Economic Pathways”. ლექციას წაიკითხავს ნიუ-იორკის პეისის უნივერსიტეტის სამართლის სკოლის დირექტორი, ცნობილი მეცნიერი, პროფესორი ნიკოლას რობინსონი.
დისკუსიაში მონაწილეობას მიიღებს პეისის უნივერსიტეტის ენერგეტიკისა და კლიმატის ცენტრის აღმასრულებელი დირექტორი, პროფესორი ჯეიმს ვან ნოსტრანდი. საჯარო ლექციაზე დასწრება თავისუფალია.

ღონისძიება იტალიის კულტურის ცენტრში
2011-05-11 16:11
პარასკევს, 13 მაისს, 17:30 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ფილმი იტალიის კულტურის ცენტრში
2011-05-11 17:03
ორშაბათს, 16 მაისს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.

დმანისის საველე სკოლის პრეზენტაცია
2011-05-13 14:51
13 მაისს, 14.00 საათზე, ილიას სახელმწიფო უნივერსიტეტის 101–ე აუდიტორიაში (ი. ჭავჭავაძის გამზირი 32) გაიმართება დმანისის პალეოანთროპოლოგიისა და არქეოლოგიის საზაფხულო საველე სკოლის პრეზენტაცია.
სკოლა დაკომპლექტდება როგორც ქართველი სტუდენტებით, ასევე სტუდენტებით ევროპიდან და ამერიკის შეერთებული შტატებიდან. ქართველი მონაწილეების შესარჩევად ცხადდება კონკურსი.
მონაწილეობის ერთ-ერთ აუცილებელ პირობას წარმოადგენს ინგლისური ენის მაღალ დონეზე ცოდნა. პროგრამის ხანგრძლივობაა ოთხი კვირა. დაინტერესებულმა პირებმა 30 მაისის ჩათვლით უნდა გამოგზავნონ სამოტივაციო წერილი (მაქსიმუმ ერთი A4 ფორმატის გვერდი) და პირადი მონაცემები (CV-ს ან რეზიუმეს ფორმით) მისამართზე: dmanisifieldschool@gmail.com.
სკოლის მთლიანი კურსის ღირებულება არის 400 ლარი, რომელშიც შედის კვების, მგზავრობისა და სწავლების ხარჯები.
საბჭოს შეფასების მიხედვით რამდენიმე მონაწილე მიიღებს სრულ დაფინანსებას და უფასოდ შეძლებს პროგრამაში მონაწილეობას.

ლექცია თემაზე "ამერიკის ბით თაობა"
2011-05-13 17:07
16 მაისს, 18.00 საათზე, ილიას სახელმწიფო უნივერსიტეტის წიგნის მაღაზია “ლიგამუსში” შედგება პოეზიის კლუბის შეხვედრა ინდიანას უნივერსიტეტის (აშშ) პროფესორ დოდონა კიზირიასთან, რომელიც წაიკითხავს ლექციას თემაზე: ამერიკის ”ბით თაობა” და 1960-იანი წლების საბჭოთა დისიდენტები.
დასასრულს კი წაიკითხავს ლექსებს ახალი წიგნიდან.
დასწრება თავისუფალია.

”დედამიწის შეცვლილი კლიმატი” - საჯარო ლექცია
2011-05-13 17:55
16 მაისს, 17.00 საათზე, ილიას სახელმწიფო უნივერსიტეტის 101 -ე აუდიტორიაში (ი. ჭავჭავაძის გამზ.32), პროფესორი ნიკოლას რობინსონი გამართავს საჯარო ლექციას თემაზე ”დედამიწის შეცვლილი კლიმატი: ახალი ეკოლოგიური და ეკონომიკური გზები”.
დასწრება თავისუფალია.

პალეოურბანისტული ექსპედიციის შედეგების პრეზენტაცია
2011-05-16 16:27
17 მაისს, 17:00 საათზე, ავსტრიული ბიბლიოთეკის დარბაზში (ქ. ჩოლოყაშვილის გამზ. 3/5) გაიმართება პალეოურბანისტული ექსპედიციის შედეგების პრეზენტაცია (მეორე ნაწილი).
მომხსენებლები: გიორგი ნებულიშვილი – IV კურსი – შორაპანი და დიმნა
გ. ყიფიანი – კლავდიოს პტოლემაიოსის და პლინიუსის სურიუმის ლოკალიზაციის საკითხები.
დასწრება თავისუფალია.

სამაგისტრო პროგრამა ”ჯანდაცვის პოლიტიკა და მენეჯმენტი”
2011-05-16 16:36
19 მაისს, 15.00 საათზე, ილიას სახელმწიფო უნივერსიტეტის 101–ე აუდიტორიაში (ი. ჭავჭავაძის გამზირი 32) ილიას სახელმწიფო უნივერსიტეტის ბიზნესის ფაკულტეტი წარმოგიდგენთ სამაგისტრო პროგრამას – “ჯანდაცვის პოლიტიკა და მენეჯმენტი”. პროგრამა შედგება ოთხი მიმართულებისგან: 1) ჯანდაცვის პოლიტიკა და საზოგადოებრივი ჯანდაცვა, 2) ჯანდაცვის მენეჯმენტი, 3) ჯანდაცვის ეკონომიკა, 4) ფარმაციის მენეჯმენტი.
პროგრამის მიზანია მაღალკვალიფიციური ჯანდაცვის მენეჯერების მომზადება, რომლებიც შეძლებენ ჯანდაცვის სფეროში მიმდინარე პროცესების ეფექტიან ადმინისტრირებას. მათ საფუძვლიანად ექნებათ შესწავლილი ჯანდაცვის სფეროს მმართველობითი საქმიანობის თეორიული და პრაქტიკული ასპექტები და მიიღებენ პროფესიული კარიერისათვის აუცილებელ ცოდნასა და უნარ-ჩვევებს.
პროგრამა მოიცავს ჯანდაცვის პოლიტიკის, საზოგადოებრივი ჯანდაცვის, ჯანდაცვის სისტემის შეფასების, ჯანდაცვის ეკონომიკის, ჯანმრთელობის დაზღვევის, მართული ჯანდაცვის, საავადმყოფოს მართვის, ჯანდაცვითი პროგრამების დაგეგმვის, ჯანდაცვის სფეროს კვლევების, ეპიდემიოლოგიისა და ბიოსტატისტიკის, ჯანდაცვის სამართლის, სამედიცინო ხარისხის, ფარმაციის პოლიტიკისა და მართვის საკითხებს და სხვ.
სამაგისტრო პროგრამაში შედის ბიზნესის სიმულაციის (საავადმყოფოს მართვა) ინოვაციური პროგრამაც, რაც სტუდენტებს შესაძლებლობას მისცემს, მოახდინონ თეორიული ცოდნის ტრანსფორმირება ბიზნესის კეთების პრაქტიკულ უნარებად, იმუშაონ საავადმყოფოს მმართველობით თანამდებობებზე, რაც ხელს შეუწყობს საავადმყოფოს ყოველი პოზიციის მნიშვნელობის გაცნობიერებას და შესაბამისი პასუხისმგებლობის შეგრძნების გამომუშავებას.
